VIDEO Florin Cîțu: Estimăm un deficit bugetar de peste 4% din PIB la finalul anului. Exclud împrumut la FMI. Analizez sesizarea procurorilor pentru grup infracțional organizat, PSD a organizat buget dublu, ca Al Capone

Florin Cîțu, ministrul Finanțelor, a anunțat joi într-o conferință de presă că estimările ministerului pentru deficitul bugetar la finalul anului sunt de ”peste 4% din PIB”, cu mult peste ținta de 2,76% din legea bugetului. El a comparat guvernul PSD cu Al Capone, spunând că fostul guvern a ținut un buget dublu: unul pentru public și altul destinat baronilor locali.

Cîțu a mai spus că ia în calcul sesizarea procurorilor pentru a investiga o presupusă infracțiune de constituire a unui grup infracțional organizat în PSD, având în vedere diferența dintre bugetul făcut public de PSD și cel real.

Ministrul Finanțelor a spus în repetate rânduri în conferința de presă că are soluții pentru a diminua deficitul bugetar.

În privința bugetului din 2020, Cîțu a spus că guvernul va respecta legislația care prevede creșterile de pensii și salarii.

El a dat exemple de ”găuri” lăsate de PSD: 2 miliarde de lei la bugetul contribuțiilor sociale din cauza neplății contribuțiilor și o datorie de 1,8 miliarde de lei către companiile care au plătit concediile medicale și cărora Casa Națională de Asigurări de Sănătate trebuie să le returneze banii.

Cîțu a exclus posibilitatea unui împrumut de la FMI sau pe ce a cheltuirii banilor din bufferul de urgență.

Principalele declarații ale lui Florin Cîțu: